Музейная прастора даўно перастала быць статычнай. З пасіўных сузіральнікаў наведвальнікі сталі суразмоўцамі, актыўнымі ўдзельнікамі дыялогу. Адкрываюць год “Калядкі ў Купалавым доме”. Госці праграмы знаёмяцца з традыцыяй святкавання Нараджэння Хрыстова і Новага года, прымаюць удзел у беларускіх Калядах. У лютым – сакавіку музей прапануе яшчэ адну інтэрактыўную праграму – “Гуканне вясны”, якая ў гульнёвай форме знаёміць удзельнікаў з беларускімі веснавымі абрадамі. Тых, хто жадае адчуць атмасферу традыцыйнага беларускага быту, запрашаюць на “Вячоркі”.